Գէորգ Եազըճեան

Կենսագրութիւն 
Գէորգ Եազըճեան ծնած է 1961-ին,Պէյրութ, Լիբանան: Նախնական կրթութիւնը ստացած է Վահան Թէքէեան վարժարանին մէջ։ Երկրորդականը՝ Հ.Բ.Ը.Մ.ի Յովակիմեան–Մանուկեան վարժարանին մէջ։ Երկու տարեշրջան զուգահեռաբար ուսանած է Հալէպի Քարէն Եփփէ Ազգ. Ճեմարանին մէջ։ 1980–1986-ին՝ կը հետեւի Երեւանի Փոլիթէքնիք Հիմնարկի Ուժանիւթի Բաժանմունքի դասընթացներուն ու կը վկայուի որպէս ելեկտրական ճարտարագէտ, արժանանալով Մագիստրոսի աստիճանին՝ պատուոյ յիշատակութեամբ։ 1986-ի աշնան կ՚ընդունուի Երեւանի Պետական Համալսարանի Պատմութեան Բաժանմունքը՝ հետեւելու հայ ժողովուրդի պատմութեան մասնագիտութեան:

Աշխոյժ մասնակցութիւն կ՚ունենայ Արցախեան Շարժումին, որուն պատճառով ալ երկրէն կ'արտաքսուի 1988-ի ՀոկտեմբերինԳէորգ Եազըճեան մեր ժողովուրդի «անտրամաբանական» ըլլալուն մէջ կը գտնէ անոր գոյատեւման գաղտնիքը։ «Կամաւորներու «Ազգային Լեգէոն» ջոկատի կազմին մէջ մասնակցած է 44-օրեայ պատերազմին Քարվաճառի շրջանին մէջ»:

1994-ին կը հաստատուի Երեւան, ուր կը ծաւալէ լրագրական, խմբագրական, հասարակական ու բանասիրական բեղուն գործունէութիւն։

1997-ին հայցորդ կը դառնայ Երեւանի Պետական Համալսարանի Հայոց Պատմութեան Ամպիոնին՝ գիտական ղեկավարութեամբ ամպիոնի վարիչ, ակադեմիկոս Լենդրուշ Խուրշուտեանի։ 2001-ի ամառը փայլուն կերպով կը պաշտպանէ թեկնածուական թէզը ՀՀի Գիտութիւններու Ազգային Կաճառի Պատմութեան Հիմնարկին մէջ՝ «Հայաստանի Պարբերական Մամուլը 1985–1991 Թուականներին» նիւթով ու կ'արժանանայ պատմագիտութեան թեկնածուի աստիճանին (արեւմտեան աշխարհի դոկտորայի համազօր) «Այս աստիճանէն կը հրաժարի 2001-ի Փետրուարին, բողոքելով հայոց լեզուի պղծումին դէմ, երբ նոյն դատակազմը քննութեան կ՛ընդունի ՀՀ-ի ակադեմական հայագիտական հիմնարկի մը տնօրէնին օտարալեզու ատենախօսութիւնը»:

1988–1989-ին կը վարէ Հայկական Ժողովրդային Շարժումի «Երկաթէ Շերեփ», 1990–94-ին՝ «Սփիւռք», 1990–92ին՝ «Սատա Արարատ» (արաբերէն) պաշտօնաթերթերուն խմբագրութիւնը։

Պատմագիտական զեկուցումներով մասնակցած է գիտաժողովներու եւ գիտական սեմինարներու։ Ունի քանի մը հրատարակուած մենագրութիւններ, թարգմանութիւններ, բազմաթիւ գիտական ու սումնասիրութիւններ, գրախօսականներ եւ հրապարակագրական յօդուածներ։ Խմբագրած է ուրիշ հեղինակներու 150-է աւելի գիրքեր, որոնք կ՚առընչուին հայագիտական տարբեր ոլորտներու։

1998–2003–ին մաս կազմած է «Ազգայնական Ակումբ»ի Խորհուրդին, Ակումբի «Դարձ» պարբերականի եւ «Ազգայնական Միտք» մատենաշարի խմբագրութեանց։

2003–2004–ին հինգ ամիս աշխատած է Հ.Հ.ի կառավարութեան առընթեր «Նորավանք» հետազօտական–վերլուծական հիմնարկին մէջ, մասնակցելով անոր «XXI Դար» հանդէսի առաջին երեք համարներու խմբագրութեան։   «Խմբագրած է նաեւ Հայկական Ժողովրդային Շարժումի Հայաստանի ներկայացուցչութեան «Շրջադարձ» (2004-2005) եւ «Նոր Սփիւռք» (2019-2020) պարբերականները: 2021-էն անդամ է «Հայկազուններ» Համահայկական Միաբանութեան նոյնանուն պարբերականի խմբագրակազմին:

 Հրատարակուած մենագրութիւններ 
«Հայաստանի Պարբերական Մամուլը 1997թ. Առաջին Քառամսեակին (Մատենագիտական Ամփոփագիր)», Երեւան, 1997
«Հայաստանի, Լ.Ղ.Հ.ի եւ Ա.Պ.Հ.ի Երկրների Հայկական Պարբերական Մամուլի Նորեկները 1997-ին», Երեւան, 1998
«Հրաւէր Դէպի Արցախ», հրատարակիչ՝ Թորոս Թորանեան, Հալէպ, 2003 (ուղեգրութիւն)
«Հայաստանի 1985-1991 Թուականներու Պարբերական Մամուլը, (Գէորգ Մելիտինեցի մրցանակով Անթիլիասի Մեծի Տանն Կիլիկիոյ Կաթողիկոսարանի տպարանէն լոյս տեսած (2004), Անթիլիաս, Լիբանան Գէորգ Եազըճեան
«Կարսի 1920 թուականի անկման խորքային պատճառները»: Ունեցած է երեք հրատարակութիւն՝ Երեւան՝ 2008 եւ 2009, Մոնրէալ՝ 2019:
«Խեղաթիւրման տեխնոլոգիան», Երեւան,2008:

 Կազմած, ծանօթագրած եւ հրատարակած/հրատարակուած գործեր 

Կազմած, ծանօթագրած եւ հրատարակած/հրատարակուած փաստաթուղթերու ժողովածուներէն գլխաւորներն են.
«Կեանքը նամակագրութեան մէջ -- Լեւոն Հախվերտեանի եւ Արմէն Յարութիւնեանի Նամակագրական Երկխօսութիւնը», Երեւան, 2008, 429 էջ:
«Վաւերագրեր Հայ Եկեղեցւոյ Պատմութեան -- ԺԶ. հատոր -- Ամենայն Հայոց Կաթողիկոս Վազգէն Ա. Պալճեան (1908-1994)», Երեւան, 2008, 1376 էջ:
«Սփիւռքահայ Քաղաքական Հոսանքներն Ու Գաղութները Խորհրդային Գաղտնի Փաստաթուղթերու Մէջ (1945-1991, Ընտրանի)», Երեւան, 352 էջ:
«Ոգու Չապաւինելու Արդիւնքը», Երեւան, 2002 (պատմութիւն)
«Զգուշացէ՛ք Կեղծ Բարեկամներից», Երեւան, 2002 (պատմութիւն)

 Թարգմանած եւ հրատարակուած գործեր 
Ճոն Կիրակոսեան, «Երիտթուրքերը Պատմութեան Դատաստանի Առաջ – Ընդդէմ Պատմութեան Թրքական Կեղծարարութեան», Պէյրութ, 1987 (թարգմանութիւն ռուսերէնէ), Պէյրութ, 1987 (թարգմանութիւն ռուսերէնէ)
«Լեռնային Ղարաբաղ – Պատմական Տեղեկանք», Պէյրութ, 1988 (թարգմանութիւն ռուսերէնէ արաբերէնի)
Հաննա Մինա, «Կեռաս Բերան», Երեւան, 2004 (պատմական հենքով վէպ, թարգմանութիւն արաբերէնէ)

 Անդամակցութիւն 
«Հայկազուններ» հասարակական կազմակերպութիւն
«Նոր Հայաստան,Նոր Հայրապետ» շարժում
«Ազգային Լեգէոն» ռազմահայրենասիրական հասարակական կազմակերպութիւն

 Արտաքին յղումներ 

Ստորոգութիւն:Պէյրութ ծնունդներ
Ստորոգութիւն:Ելեկտրական ճարտարագէտ
Ստորոգութիւն:Գրողներ
Ստորոգութիւն:Պատմագիտութեան թեկնածուի աստիճան՝ դոկտոր